open-index/open-wikipedia-markdown huggingface dataset:
Joko Widodo

**Joko Widodo** o *Jokowi* es un politico e interprensor de Indonesia. Il nascet li 21-im de junio 1961 in Surakarta e es desde li 20-im de octobre 2014 Il es li presidente de Indonesia.

## Personal e professional vive
Joko Widodo studiat forest-cultura in Universitá Gajah Mada - Yogyakarta. 

In li annu 1985, il laborat in un papere fabrica, PT Kertas Kraft Aceh.

In li 24-im de decembre 1986 Joko Widodo maritat Iriana. Li cuple have du filios e un filia. 

In li annu 1988, il comensat su comersie. 

## Political cariera
* 2004-2024 Joko Widodo esset membre del partise PDI-P
* 2005-2012 Inter 28-im de julí 2005  e 1-im de octobre 2012 il servit quam li borgomastro de Surakarta.
* 2012-2014 Inter 15-im de octobre 2012  e 16-im de octobre 2014 il esset li guvernator de Jakarta.
* 2014 Joko Widodo devenit ye li 20-im octobre 2014 presidente de Indonesia.
Vestiment

**Vestiment** es chascun objecte quel covri li córpor. Vestimentes have mult functiones quam li protection contra li circumité e li conditiones climatic. Ma vestimentes in mult homan societás monstra anc li social position e li sexu. Vestimentes es anc usat por decoration. Li vestimentes changea secun li moda.

Vestimentes es por celar li nuditá. Hodie vestimentes es fat de textiles, ma in ancian epocas anc pelisses o pelles de animales e anc folies de plantes servit quam vestimentes por covrir e protectar li córpore.
Provincia de Yogyakarta

**Provincia de Yogyakarta** es un special region in Indonesia. Li cité capital de ti provincia es anc nominat Yogyakarta.

Ti special region es un coalescer de sultanatu de Yogyakarta e region de Pakualaman. Provincia de Yogyakarta es li sol region in indonesia guvernat de monarchies. Li guvernator es sempre de familie de Hamengkubuwono, e li vice-gubernator es de familie de Paku Alam. 

Ti provincia es situat in li sud de insul Java .  Su frontiera in li sud es Indian Ocean. Su land frontiera es partit con  Provincia de Central Java. 

Provincia de Yogyakarta consiste ex 5 cités:

* Cité de Yogyakarta
* Bantul
* Gunung Kidul
* Kulon Progo
* Sleman
Malioboro

**Malioboro** es un strada in Yogyakarta - Indonesia. Li nómine es anc usat plu generalmen por li area circum li strada. It es alongat nord - sud inter Yogyakarta Palace (Kraton) e Monte Merapi.

Li strada es li centre de turisme de Yogyakarta. It es circumdat de mult hoteles, restaurantes e buticas.

Hay quelc historic objectes in Malioboro :

* Yogyakarta Monument (Tugu Yogyakarta)
* Tugu Station
* Gedung Agung
* Beringharjo Mercate
* Muséo de Forteresse Vredeburg
* Monument de 1-im de marte
Javanesi

Li **lingue javanesi** es un Malayo-Polinesian lingue parlat de javanés homes de li central e oriental de insul Java, Indonesia. 

Númere de Javanesi parlatores es li max grand inter Austronesian lingues.  Li max proxim 
families de ti lingue es li adjacent lingues quam Sundanesi, Maduresi e Balinesi.  Majorité del javanesi parlatores es anc parlatores de Bahasa Indonesia (Indonesian lingue).

Javanesi es anc parlat del parte del descendentes de javanese inmigrantes in Surinam, Sri Lanka e Nov-Caledonia.

Li lingue javanesi have lor propri scritura, ma nu ili usa latin scritura.
Heinrich Hertz

**Heinrich Rudolf Hertz** esset un famosi german fisico. Il nascet li 22-im de februar 1857 in Hamburg e il morit li 1-im de januar 1894 in Bonn.

Heinrich Hertz decovrit li electromagnetic undes. Il esset capabil quam unesim fisico producter electromagnetic undes e posset pruvat li existentie de ili. Por honorar Heinrich Hertz li international unité por mesurar frequenties esset nominat Hertz.

Heinrich Hertz studiat in Dresden, München e Berlin matematica e fisica. Pos su studies il fat su doctoratu in Berlin e comensat laborar al universitá de Berlin quam docente. Inter 1885 e 1889 il esset professor al universitá de Karlsruhe e desde 1889 til su morte professor al universitá de Bonn

Heinrich Hertz esset maritat con Elisabeth Doll (1864-1941) e li cuple havet du filias Johanna (1897-1967) e Matilda (1891-1975).
Denis Pushilin

**Denis Vladimirovich Pushilin** (russ: Дени́с Влади́мирович Пуши́лин) es un separastic politico del ost de Ucraina. Il nascet li 9-im de may 1981 in Makiivka in li Districte Donetsk e es desde li 20-im de novembre 2018 li presidente del separatist Popul Republica Donetsk. Inter li 7-im de septrembre 2018 til li 18-im de octobre 2018 il esset anc prim-ministre del Popul Republica Donetsk. Il es un membre del partise Donetsk Republica.

## Personal e professional vive
Denis Pushilin comensat studiar economie por firmas in Kramtorsk, ma abandonat li studie sin graduation. Il laborat por li firma MMM quel esset anc responsabil por diversi fraude.

Denis Pushilin es maritat con Elena Pushilina e li cuple have du infantes.

## Politcal cariera
* 2013 Denis Pushilin candidat por li parlament de Ukraina por li partise MMM, ma recivet solmente 0.08 percentes.
* 2014 Denis Pushlin devenit membre del parlament del seperatist Popul Republica Donetsk por li partise Donetsk Republica.
* 2015-2018 Denis Pushilin esset presidente del parlament del Popul Republica Donetsk.
* 2018 Pos li morte de Alexandr Zachartchenko Denis Pushilin devenit li presidente del Popul Republica Donetsk, temporarimen ja li 7-im de septembre 2018 e oficialmen li 20-im de novembre 2018.
* 2021 Denis Pushilin devenit oficialmen un membre del russsian partise Unit Russia li 6-im de decembre 2021.
Julius Lott

**Julius Lott** esset li creator del planlingue Mundolingue. Il nascet li 16-im de februar 1845 in Fürstenfeld e morit li 21-im de februar 1905 in Vienna. Secun nationalitá Julius Lott esset austrian.

Mundolingue esset un del unesim naturalistic planlingues. Julius Lott esset anc in contact con li creator de Interlingue Edgar de Wahl e su project Mundolingue esset un grand inspiration por Edgar de Wahl.

Julius Lott esset professional officero in li armé de Austria-Hungaria e pos su activ témpor quam soldate il laborat che li Austrian ferrovia in li station ferroviari "Nordbahnhof" in Vienna. Anc su marita Ernestine Paulizza laborat ta.

Támen esset planlingues li grand passion de Julius Lott. In prim il esset un activist de Volapük. Inter 1888 e 1890 Julius Lott creat su lingue Mundolingue. Il publicat por ti lingue anc un jurnal con li nómine *Le Kosmopolit* inter 1892 e 1894. Il changeat su projecte frequentmen. Li final version de Mundolingue esset publicat in li annu 1900 du annus ante su morte.

## Ovres
* 1885. *Unterrichtsbriefe für das Selbststudium der Weltsprache Volapük.* Wien: Selbstverl.
* 1887. *Schleyer's Volapük. Uebungsbuch zum schnellen Erlernen dieser internationalen Verkehrssprache.* Wien: Selbstverl.
* 1888. *Die Kunst die internationale Verkehrssprache „Volapük“ schnell zu erlernen. Kurzgefaßte theoret.-prakt. Anleitung Schleyer's Volapük in kürzester Zeit durch Selbstunterricht sich anzueignen. Mit zahlr. prakt. Uebungs-Aufgaben, Dialogen...* Wien, Pest, Leipzig: A. Hartleben's Verlag. 
* 1888. *Ist Volapük die beste und einfachste Lösung des Weltsprache-Problems?* 32 S., Wien.
* 1889. *Eine Compromiss-Sprache als beste und einfachste Lösung des Weltsprache-Problems.* 32 S., Wien.
* 1890. *Un lingua internazional: Grammatika et vokabular pro angleses, germanes, romanes, et pro kultivates de tut mond*, XLVI+298 S., Wien.
* (nen dät). *Grammatik der Weltsprache „Mondolingue“*, herausgegeben von der Weltsprache-Gesellschaft. Deutsche Ausgabe, Leipzig.
* 1892–1893. *Le Kosmopolit*: Gazette pro l amikes de un lingue universal. Publikat de l international societé del mondolingue. Leipzig.
* 1899. *Un lingue international pro le cultivat nations de tot mund: Grammatic, dialogs, letters et vocabular composit in anglian, frances, german, italian et universal lingue pro le practic application durant le exposition universal in Paris 1900*, XVIII+138 S., Wien.
Popul Republica Luhansk

Li **Popul Republica Luhansk** (russ: Луга́нская Наро́дная Респу́блика) es un territoria in li ost de Ucraina quel es controlat de rebelles e it ha declarat li 12-im may 2014 su índependentie de Ucraina. Li Popul Republica Luhansk, abreviat anc *LNR*, ne es internationalmen aconosset, ma suportat financialmen e militarimen de Russia. 

Li Popul Republica Luhansk havet in li annu 2018 secun un estimation 1,464,039 million habitantes e un area de 8377 quadrat-kilometres.

* Presidente: Leonid Pasechnik
* Prim-Ministe: Sergey Kozlov

## Historie
In li annu 2014 un gruppe de militant seperatistes prendet li controlle pri li cité suportat de Russia. Ili fundet li 28-im de april 2014 li Popul Republica Luhansk quel declarat li 12-im de may 2014 su índependentie.

In li annu 2015 li guerre esset cessat per li Tractate de Minsk. In li annu 2016 li Popul Republica Luhansk comensat emisser su propri passportes queles esset reconosset de Russia in li annu 2016. Til li julí 2021 ja 470.000 habitantes del Popul Republica Donetsk recivet passportes de Russia. 

In li februar 2022 li parlament de Russia apellat al presidente de Russia Vladimir Putin aconosser li índependentie del Popul Republica Luhansk. Li 18-im de februar 2022 li presidente del Popul Republica Luhansk Leonid Pasechnik demandat li evacuation del cives del Popul Republica a Russia pro un expectat atacca de Ukraina.
Surabaya

**Surabaya** es li cité capital de Provincia Ost Java. It es li 2-im max grand cité in Indonesia pos Jakarta.

## Li cité de heróes
In li 10-im de novembre 1945, hay un grand battallie in Surabaya inter homes de surabaya e soldates de Bretonia. Nam hay miles victimes de ti battallie, li date 10-im de novembre comemorat quam “Li Die de Heróes”, e li cité anc titulat “Li cité de heróes”

## Legende
Hay un ancian legende raconta li historie de lucte inter un squale (Sura) e un crocodile (baya). Mult local homes credet que li nómine Surabaya originat de lucte inter li du animales (Sura e Baya).

On posse vider li monument de lucte inter Sura & Baya in un parte de li cité. 

## Anniversarie
Li anniversarie de Surabaya es li 31-im de may 1293. To es li date de victorie de legion Majapahit (ductet de Raden Wijaya) contra mongolian soldates.

## Frontieras
Surabaya bordurat con altri areas.
A. A. Milne

**Alan Alexander Milne** esset un anglesi autor. Il nascet li 18-im de januar 1882 in London e morit li 31-im de januar 1956 in Hartfield (Sussex), (Anglia). A.A. Milne devenit famosi per su libre por infantes Winnie-the-Pooh quel il publicat in li annu 1926.

Un del instructores de A. A. Milne esset li famosi autor H. G. Wells. Il studiat matematica in Cambridge. Pos su studies il laborat quam jurnalist. Quam il scrit diversi romanes, curt racontas e teatrages. Su libres pri li urso *Winnie-li-pooh* esset un grand successe.

A. A. Milne esset maritat con  Dorothy "Daphne" de Sélincourt. Li cuple have un filio Christopher Robin Milne. Un púer con li nómine Christopher Robin ludet un cardinal rol in li libre Winnie-the-pooh.
Leonid Pasechnik

**Leonid Ivanovich Pasechnik** (russ: Леони́д Ива́нович Па́сечник) es un separastist politico del ost de Ukraina. Il nascet li 15-im de marte 1970 in Luhansk in li  e es desde li 21-im de novembre 2018 li presidente del separatist Popul Republica Luhansk. Il es un membre del partise Pace por li region Luhansk.

## Personal e professional vive
Leonid Pasechnik studiat al Donetsk Militari-Political Universitá. Il laborat por li secret servicie de Ukraina SBU. 

## Politcal cariera
* 2014-2017 Leonid Pasechnik esset ministre por securitá del Popul Republica Luhansk.
* 2018 Leonid Pasechnik devenit li 21-im de novembre 2018 presidente del  Popul Republica Luhansk
Cleopatra

**Cleopatra VII Philopator** (nascet 69 a.C , morit 30 a.C) esset un reyessa del dynastie ptolemaic del egiptia inter 51-30 a.C.  Ella esset un descendente de Ptolemeo I Soter (li fundator de li dynastie).  Pos li morte de Cleopatra, Egiptia devenit un provincia del Imperie Roman.

## Important evenimentes
* 69 a.C : Cleopatra nascet in Alexandria.
* 58 a.C : Cleopatra  acompaniat su patre (Ptolemeo XII Auletes) in exilie.  Berenice IV captet li tron.
* 55 a.C : Ptolemeo XII retornat a Egiptia. Berenice IV esset mortat.
* 51 a.C : Ptolemeo XII morit. Cleopatra e su fratre (Ptolemeo XIII) comensat su regne.
* 48 a.C : Julius Caesar arivat a egiptia.
* 47 a.C : Ptolemeo XIII morit. Julius Caesar proclamat Cleopatra e su altri fratre (Ptolemeo XIV) quam li rey. Caesarion (li filio de Caesar e Cleopatra) nascet.
* 46/45 a.C: Cleopatra e Caesarion vadet a Roma e restat in dom de Caesar.
* 44 a.C : Julius Caesar esset mortat . Cleopatra e Caesarion retornat a Egiptia. Ptolemeo XIV esset mortat.
* 43 a.C : Octavianus, Marcus Antonius e Marcus Aemilius Lepidus format li secund triumvirate.
* 43-42 a.C: Li guerre civil del liberatores. Cleopatra subtenet Marcus Antonius in li guerre.
* 41 a.C : Cleopatra e Marcus Antonius comensat su amor-afere.
* 32 a.C : Octavianus proclamat guerre a Cleopatra.
* 31 a.C : Batalie de Actium. Cleopatra e Antonius esset defetat.
* 30 a.C : Octavianus invadet egiptia. Cleopatra e Antonius suicidiat.
Edgar Degas

**Edgar Degas**, nascet quam  Hilaire Germain Edgar de Gas, esset un frances pictor e sculptor. Il nascet quam Oscar-Claude Monet li 19-im de julí 1834 in Paris e morit  li 27-im de septembre 1917 in Paris. On classifca Degas quam un representante del stil del impressionisme, ma li ovres de Degas anc have propri trates.

Edgar Degas pictet mult portretes e havet quelc cert temas de su picturas queles il variat mult.

Edgar Degas habitat in Paris, ma inter 1856 e 1859 il fat un viage a Italia. Il nequande esset maritat durant su vive.
Heraklion

**Heraklion** (grec:  ράκλειο) es li cité capital del insul Creta, quel apartene a Grecia. Li cité es situat al centre del costa de nord del insul. 

Li cité have 173.450  (2011) habitantes e un area de 245,12 quadrat-kilometres.

Li famosi Palace de Knossos es situat in li area de Heraklion.
Piramide

Un **piramide** es un structura de qui exteriore es triangulari e converge a un strett angul in li alt. Li bass de un piramide posse esser un triangul , rectangul o un poligon. Un squadre piramide, con un squadre bass e quar triangulari exteriore es un comun version.

Civilisation in mult partes de munde ha constructet piramides. Ma, li land con max famosi piramides es egiptia. Ti-ci land have mult númere de piramides. Li grand piramide de Khufu in egiptia es li sol de sett marvel de munde que ancor existe.

Ultra piramides in egiptia, alcun altri piramides es li piramide de lune in Teotihuacan - mexico, Anu Ziggurat e li blanc temple in Iraq, e mult altris.
Gonaïves

**Gonaïves** (Haitian: Gonayiv) es un cité de Haiti. It es situat in li nord-west del land e it es li duesim max grand cité de Haiti. Li cité havet circa 300.000 (2011) habitantes.

Gonaïves esset fundat circa in li annu 1422 In li annu 1804 Jean-Jacques Dessalines declarat li índependentie de Haiti in Gonaïves. Li cité esset in 19-im secul li sede de diversi alternativ guvernamentes contra li central guvernament.

Gonaïves suffret pluri vezes pro grand destructiones per uraganes.
Shelley Hennig

**Shelley Catherine Hennig** es un actoressa de television e de cinemá de USA. Ella nascet li 2-im de januar 1987 in Metairie (Louisiana). 

Shelley Hennig anc labora quam foto-modelle e ganiat in li annu 2004 li concurse de bellitá *Miss Teen USA*.

Shelley Hennig labora quam actor desde li annu 2004. Ella ludet in quelcpluri horror-filmes quam  Ouija (2014), Unfriended (2014), ma anc in li romantic comedie *When We First Met* (2018) e li series Days of my life (2007–2011, 2017) e Teen Wolf 2014-2017.
Stepan Bandera

**Stepan Bandera** (ukrainian:  Степан Андрійович Бандера) esset un nationalist politico de Ukraina. Il nascet li 1-im de januar 1919 in Staryi Uhryniv (Galicia, Austria-Hungaria e esset assassinat del servicie secret KGB del Soviet-Union li 15-im de octobre 1950 in München (Germania). Hodie Stepan Bandera es egardat quam fashist in Russia e li ost de Ucraina e estimat quam patriot e combattor por li libertá de Ukraina.

Stepan Bandera studiat in Lviv e devenit in li annu 1930 membre del nationalist organisation Organisation de ukrainian nationalistes (OUN). Il esset condamnat a morte in Paris pro li attentate al ministre por interni aferes de Polonia Bronisław Pieracki, ma li sententie esset changeat a un sententie de prison. Stepan Bandera esset liberat in li septembre 1939.

Stepan Bandera colaborat durant li Duesim Guerre Mundal con li nationalsocialist Germania. Stepan Bandera proclamat in li annu 1941 un índependent Ukraina e esset arestat in li camp de concentration in Sachsenhausen inter 1941-1944. Pos to il organisat li resistentie de Ukraina contra li Soviet-Union. Pos li guerre il fugit via Austria a Germania. Stepan Bandera esset assassinat in München per agentes del Soviet-Union.

Stepan Bandera esset maritat con Jaroslava Bandera e li cuple havet tri infantes.

## Controverse pri Bandera
It un grand controverse pri li responsibilitá de Bandera por massacres contra judéos in Lviv e in ocupat Ukraina. Por mult homes in Ukraina il es anc un simbol por li índependent nation e quam combattor por li libertá. In Russia il es misusat por defamar omnni desires de Ukraina por índependentie quam fashist.
Gavan O'Herlihy

**Gavan O'Herlihy** esset un actor de Irland. Il nascet li 14-im de april 1940 in 29-im de julí 1951 in Dublin e morit li 15-im de septembre 2021 in Bath, Sommerset (Anglia). Il ludet in li sitcom Happy Days in li annu 1974 e in filmes quam Never Say Never Again, Death Wish 3, Willow, e Superman III. O'Herlihy ludet in mult series de television e in diversi filmes.

In li annu  2009 il ludet in li horror-film Descent Part 2 li rol del sheriff Vaines.

Gavan O'Herlihy studiat in li Unit States de America, ma translocat al Reyatu Unit.

Gavan O'Herlihy havet quar infantes.
Przemyśl

**Przemyśl** es un cité de Polonia. It es situat in li sud-ost del land e apartene a provincia Subcarpatia. Przemyśl es situat al frontiera con Ukraina al rive del fluvie San.

Li cité have 60.442 (2020) habitantes e un area de 40,10 quadrat-kilometres.

Przemyśl esset mentionat por li unesim vez in li annu 981 in un historic documente. It es li duesim max ancian cité in li sud de Polonia detra Kraków. Desde li annu 1340 Przemyśl apartene a Polonia.

In li annu 2022 mult refugitores de Ukraina arivat in Przemyśl pos li invasion de Russia in Ukraina in li februar/marte 2022.
Marinika Tepić

**Marinika Tepić** (serb:  Мариника Тепић), nascet quam Marinika Čobanu, es un féminin politico de Serbia. Ella nascet li 8-im de august 1974 in Pančevo e ella es li vice-presidente del liberal partise Partise de Libertá e Justicie. Marinika Tepić es li prim-candidate del opositional alliantie Unit Serbia in li electiones parlamentari 2022 in Serbia.

## Personal e professional vive
Marinika Tepić es del romanian orígine. Ella studiat anglesi e romanian al universitetá de Beograd. Marinika Tepić laborat quam instructora por anglesi in un scola in Pančevo. Inter 1997 e 2009 ella laborat quam jurnalist inter altri por li jurnal Danas. Tepić anc esset activista por homal yures.
 
Marinika Tepić es maritat con Milan Tepić e li cuple have du infantes.

## Political cariera
* 2008-2017 Membre del Liga del socialdemocrates de Vojvodina.
* 2012-2016 Marinika Tepić esset secretario por sport e yunesse in li guvernament del provincia Vojvodina.
* 2016-2020 Marinika Tepić esset membre del parlament de Serbia. 
* 2017-2018 Membre del Nova Stranka.
* 2019 Marinika Tepić devenit membre del Partise de Libertá e Justicie de Dragan Djilas e devenit vice-presidente de ti partise.
* 2022 Marinika Tepić esset li prim-candidate del liste del oposition Unit por li victoria de Serbia.
Bălți

**Bălți** (russ:  Бельцы) es un cité in Moldavia. It es situat in li nord del land e it es li duesim max grand cité de Moldavia detra li cité capital  Chișinău. Bălți es situat al rive del fluvie  Răut.

Li cité have 102.457 (2014) e un area de 78,01 quadrat-kilometres.

Bălți esset fundat  in li annu 1620 e recivet li statu de un cité in li annu 1818. Inter 1812 e 1918 Bălți apartenet a Russia e inter 1918 e 1940 a Rumania. Inter 1941 e 1991 it essset parte del Soviet-Union.

Hodie li cité es li economic e cultural centre del nord de Moldavia. In li annu 2004 un majoritá de 53,9 percentes havet russ quam lingue matrin.
Peter Sellers

**Peter Sellers**, nascet quam Richard Henry Sellers, esset un famosi actor e comedico del Reyatu Unit. Il nascet li  8-im de septembre 1925 in Portsmouth e morit li 24-im de julí 1980 in London.

Li cariera de Peter Sellers comensat in li annus 50 del 20-im secul. Li max famosi filmes in queles Sellers ludet esset li film-serie Pink Panther in quel il ludet li inspector del policie Jacques Closeau. In li annu 1964 il ludet in li film Dr. Strangelove or: How I Learned to Stop Worrying and Love the Bomb de Stanley Kubrick in quel il ludet tri roles inter altri li exentric scientist Doctor Strangelove.

Peter Sellers esset quarvez maritat e il havet tri infantes.
Rivne

**Rivne** (ukrainian: Рівне) es un cité in Ukraina. It es situat in li nord-west del land in li Districte Rivne

Li cité have 246.535  (2019) e un area de 54,24 quadrat-kilometres.

Rivne esset mentionat in un historic documente por li unesim vez in li annu 1283. Hodie Rivne es un industrial centre e in li proximitá del cité es situat un grand station nucleari.
Rzeszów

**Rzeszów** es un cité de Polonia. It es situat in li sud-ost del land e it es li cité capital delprovincia Subcarpatia. Rzeszów es situat proxim del del frontiera con Ukraina e Slovakia al rive del fluvie Wisłok.

Li cité have 196.638 (2020) habitantes e un area de 129 quadrat-kilometres.

In li annu 1354 Rzeszów recivet oficialmen li yures de un cité. Hodie Rzeszów have un international aeroportu e por li economie del cité li avion-industrie have un grand importantie. Rzeszów es li sede du un episcopatu e li cité have un statal universitá.
Claude Debussy

**Achille-Claude Debussy ** esset un famosi francesi compositor del impressionisme. Il nascet li 22-im de august 1862 in Saint-Germain-en-Laye e morit li 25-im de marte 1918 in Paris. Su musica es egardat quam ligament inter romantica e impressionisme.

Claude Debussy studiat 13 annus musica in Paris.

## Ovres
Su max famosi ovres por orchestres es  *Prélude à l'après-midi d'un faune* (1894), *Nocturnes* (1897–1899) e *Images* (1905–1912) e li piano-ovre *Suite bergamasque* quel include quam triesim movement *Clair de lune*.
Marta Nieradkiewicz

** Marta Nieradkiewicz** es un actoressa de Polonia. Ella nascet li 21-im de junio 1983 in Łódź. 

Marta Nierakiewicz studiat teatre e acter in Łódź. In Polonia ella ganiat quelc premies quam actoressa. Desde li annu 2013 ella laborat quam actoressa del teatre in Kraków. 

Marta Nieradkiewicz ludet in li serie de television de Netflix in li annu 2021 Aperte tui ocules li rol de doctor Zofia Morulska.

Marta Nieradkiewicz es in un relation con David Ogrodniek e li cuple have un filia Jasmina, qui nascet in li annu 2018.
Stanisław Lem

**Stanisław Lem** esset un famosi autor de scientic fiction de Polonia. Il nascet li 12-im de septembre 1921 in Lviv (hodie: Ukraina) e morit li 27-im de marte 2006 in Kraków (Polonia). Stanisław Lem anc esset filosof e essayist.

## Vive
Stanisław Lem originat de un polonesi-judeo familie in Lviv. Il nascet in li annu 1921 quande li cité esset un parte de Polonia. Il studiat medicina in Lviv e Kraków. Pos su studies Lem laborat quam jurnalist.

Inter 1953 til su morte in li annu 2006 Stanisław Lem esset maritat con Barbara Leśniak e li cuple have un infante.

## Ovre
Stanisław Lem scrit mult racontas e romanes de scientic fiction. Il esset activ quam autor desde li annu 1946. Li ovres de Lem esset traductet in plu quam 50 lingues e il vendit plu quam 45 milliones libres. Su max famosi roman es Solaris quel esset publicat in li annu 1961 e li roman *Li futurological congress* in li annu 1971.
Cristina Rodlo

**Cristina Rodlo** es un actoressa de television e de cinema de Mexico. Ella nascet li 21-im de may 1990 in Torreón, Coahuila (Mexico).

Cristina Rodlo ludet in li mexican telenovela Vuelvo Temprano (2016-2017) e in 23 episodes El Vato (2017). Ella ludet li cardinal rol de *Ambar* in li horrore-film de Netflix No one gets out alive (2021). 

Cristina Rodlo studiat por devenir un actoressa in New York.
Yavoriv

**Yavoriv** (ukrainian: Яворів) es un cité in Ukraina. It es situat in li west del land in li Districte Lviv proxim del frontiera con Polonia. Yavoriv es situat in li historic region Galicia al rive del fluvie Szkło.

Li cité have 12.888 (2021) e un area de 23,35 quadrat-kilometres.

Yavoriv esset mentionat in un historic documente por li unesim vez in li annu 1436. Yavoriv recivet li yure de un cité in li annu 1569. Yavoriv esset un reyal cité in li Reyatu Polonia e esset li favorit residentie del rey Jan III Sobieski. Til li annu 1939 Yavoriv apartenet a Polonia.

Li 12-im de marte 2022 Russia bombardet li militari aerodrom proxim de Yavoriv in li Russian attacca contra li Ukraina 2022. Adminim nin homes esset mortat e 57 esset vulnerat.
Panorama in Interlingua

**Panorama in Interlingua** es li central organ del planlingue Interlingua. It apari desde li annu 1988 e it have customalmen 28 pagínes. Panorama in Interlingua have six numerós chascun annu. Li tot jornal es scrit in Interlingua.

Li chef-redactor de Panorama in Interlingua es Thomas Breinstrup de Dania. Panorama in Interlingua contene mult novas pri international evenimentes in Interlingua e anc raporta pri li movement de Interlingua e publica litterari textus in Interlingua.

Panorama in Interlingua es li oficial orgen del Union Mundal pro Interlingua.

Panorama in Interlingua have un paperin e un digital abonnament.
Mina Sundwall

**Mina Sundwall** es un actoressa de television e de cinema de USA. Ella nascet li 23-im de octobre 2001 in New York (USA) e ella devenit famosi per li rol de *Penny Robinson* in li Scientic fiction-serie de Netflix Lost in space.

Li patre de Mina Sundwall es de Svedia e su matre es de Italia. Ella parla anglesi, frances e svedes. Muna Sundwall nu habita in Los Angeles e comensat studiar psichologie.

Ella es activ quam actoressa desde li annu 2010.
Katarzyna Berenika Miszczuk

**Katarzyna Berenika Miszczuk** es un autoressa de Polonia. Ella nascet li 2-im de septembre 1998 in Warszawa e scri romanes por yun adultes in Polonia. 

Katarzyna Berenika Miszczuk studiat medicina e laborat quam medico. Ella scrit su unesim roman *Wilk* ja in li etá de 15 annus. Katarzyna Berenika Miszczuk scrit mult fantasie e misterie-romanes. Ella ganiat premies in Polonia por su romanes e racontas.

Li roman *Druga szansa* (2013) esset adaptet in un serie de television de Netflix in li annu 2021 sub li titul *[[Aperte tui ocules]]*.
Janina Fautz

**Janina Naomi Fautz ** es un actoressa de television e de cinemá de Germania. Ella nascet li 31-im de may 1995 in Mannheim. 

Janina Fautz finit in li annu 2014 li scola. Ella es activ quam actoressa desde li annu 2004. Janina Fautz studia desde li annu 2020 musica e acter in Stuttgart e ella habita in Speyer. In li annu 2018 ella ludet in li film Meine teuflisch gute Freundin li rol de *Greta Birnstein*.
Taylor Russell

**Taylor Russell** es un actoressa de television e de cinema de Canada. Ella nascet li 18-im de julí 1994 in Vancouver (Canada) e ella devenit conosset per li rol de *Judy Robinson* in li Scientic fiction-serie de Netflix Lost in space.

Ella es activ quam actoressa desde li annu 2012. Inter 2018 e 2021 Taylor Russell ludet in li serie Lost in space. In li annu 2019 ella ludet li cardinal rol in li horror-film Escape Room e in su continuation Escape Room 2: No Way out in li annu 2021.
Pierre Bourdieu

**Pierre Félix Bourdieu** esset un famosi francesi sociologo. Il nascet li 1-im de august 1930 in Denguin e morit li 23-im de januar 2002 in Paris. 

Pierre Bourdieu studiat filosofie in Paris. Il laborat al École des hautes études en sciences sociales e Collège de France. Il havet mult influentie al sociologie pro su ovres pri li sociologie de education, li teorie del sociologie e li sociologie del estetica. Li tema de su ovres esset li dinamica del autoritá in societás. Pierre Bourdieu apartenet al scole del structuralisme, genetic structuralisme e critical sociologie.

Inter 1962 e 1983 Pierre Bourdieu esset maritat con Marie-Claire Brizard e li cuple havet tri infantes.
Mariupol

**Mariupol** (ukrainian: Маріу́поль) es un cité in Ukraina. It es situat in li sud del land in li Districte Donetsk. Mariupol es situat al Mare de Asov al inboccatura del fluvie Kalmius.

Li cité have 431.859 (2021) e un area de 244 quadrat-kilometres.

Mariupol esset fundat in li annu 1789 e esset un centre del grec minoritá in Ukraina. Mariupol es un important portu-cité e un economic centre e li sede de un universitá.

In li februar 2022 Russia ataccat li cité in li Russian aggression contra Ukraina in li annu 2022 e it esset totalmen destructet.
Benjamin Christensen

**Benjamin Christensen**, international anc *Benjamin Christie*, esset un film-director e actor de Dania. Il nascet li 28-im de septembre 1879 in Viborg e morit li 2-im de april 1959 in Köbenhavn.

Benjamin Christensen comensat quam actor de teatre in Dania. In li annu 1914 il directet su unesim film. Su max famosi film es li horror-film Häxan del annu 1922 in quel il anc ludet li rol del diábol. Pos su tri mut-filmes Det hemmelighedsfulde X (1913), Hævnens nat (1916) e Häxan (1922) Benjamin Christensen forlassat Dania. Il comensat facer filmes in li USA e esset ta anc activ quam actor. Su max famosi rol es li film *Michael* de 1924. Il esset activ quam actor e film-director inter 1911 e 1942.
Astrid Holm

**Astrid Holm**, nascet quam Astrid Vilhelmine Rasmussen, esset un actoressa de teatre e de cinemá e ballette-dansera de Dania. Ella nascet li29-im de marte 1893 in li municipie Sorø (Dania) e morit li 29-im de octobre 1961 alcú in Dania.

Ella es activ quam actoressa inter 1912 e 1948. Ella esset maritat con li ballette-danser Holger Holm, quí morit in li annu 1916.

In li annu 1917 Astrid Holm ludet in su unesim film. Ella ludet in li famosi film Häxan del film-director Benjamin Christensen in li annu 1922.
Serdar Berdimuhamedow

**Serdar Berdimuhamedow** es un politico de Turkmenistan. Il nascet li 22-im de septembre 1981 in Ashgabat e es desde li 19-im de februar 2022 li presidente e chef del guvernament de Turkmenistan. Serdar Berdimuhamedow es li filio de Gurbanguly Berdimuhamedow, qui esset presidente de Turkmenistan inter 2007 e 2022.

Serdar Berdimuhamedow studiat in Ashgabat al Turkmen Agricultural Universitá inter 1997 e 2001. Inter 2008 e 2011 il studiat in Moscva (Russia) international relationes e inter 2011 e 2013 in Geneva europan e international aferes de securitá al Centre por politica de securitá.

Serdar Berdimuhamedow e apartene al partise Democratic Partise de Turkmenistan. 

Serdar Berdimuhamedow es maritat e have quar infantes. 

## Politcal cariera
* 2016-2019 Serdar Berdimuhamedow esset membre del parlament de Turkmenistan.
* 2018-2019 Vice-ministre por externi aferes.
* 2019-2020 Guvernator del provincia Ahal.
* 2020-2021 Ministre por industrie e matiarial por construction.
* 2022 Serdar Berdimuhamedow devenit li 19-im de marte 2022 presidente de Turkmenistan quam successor de su patre Gurbanguly Berdimuhamedow. Il ganiat li electiones presidential li 13-im de marte 2022 con 72,97 percentes.
Madeleine Albright

**Madeleine Jana Korbel Albright**, nascet quam  Marie Jana Korbelová, esset un féminin politico del USA. Ella nascet li 15-im de may 1937 in Praha e morit li 24-im de april 2022 in Washington, D.C.. Madeline Albright esset inter li 23-im januar 1997 til 20-im de januar 2001 quam unesim fémina li ministre por externi aferes del  Unit States de America. Madeline Albright esset membre del Democratic Partise in li guvernament de presidente Bill Clinton.

## Personal e professional vive
Madeline Albright esset maritat con Joseph Medill Patterson Albright inter 1959 e 1982 quande li cuple divorciat. Li cuple havet tri infantes.

## Political cariera
* 1993-1997 Ambassador del USA che li Organisation del Unit Nationes
* 1997-2001 Madeline Albright esset quam unesim fémina ministre por externi aferes de USA in li guvernament del presidente Bill Clinton.
San Mamés de Burgos (Burgos)

**San Mamés de Burgos** es un village situat in li provincia de Burgos, in li comunité autonom de Castilia e Leon, Hispania. It have un population de  inhabitantes.
Robert Duvall

**Robert Selden Duvall** esset un actor de director de filmes de USA. Il nascet li 5-im de januar 1931 in San Diego, California e morit ye li 15-im de februar 2026 in The Plains (Virginia) in li etá de 95 annus.

Robert Duvall devenit famosi per su roles in li filmes The Godfather 1972 e Apocalypse Now 1979, queles esset directet de Francis Ford Coppola. Robert Duvall recivet in li annu 1984 li Oscar-premie pro su rol in li film Tender Mercies 1983.

Robert Duvall esset activ quam actor inter 1951 til su morte. Il studiat acter in New York.

Robert Duvall esset maritat por li quaresim vez, ma ne have infantes.
Mare de Azov

Li *Mare de Azov* (ukrainian: Азо́вське мо́ре, russ Азо́вское мо́ре) es un mare in Ost-Europa quel es ligat con li Nigri Mare. In li antiquité li mare portat li nómine *Palus Maeotis* o *Maiotis*.

Li Mare de Azov es ligat per li Strada de Kerch con li Nigri Mare. Li Mare de Azov es nominat secun li russ cité Azov, quel es situat al inboccatura del fluvie Don. Li fluvies Don e Kuban flue in li Mare de Azov.

Li Mare de Azov have un area de 37.600 quadrat-kilometres. Li mare es tre platt. Li medial profundité es 8 metres e li max profund loc in li mare es 14 metres. Li Mare de Azov ne have insules. Li nordal e westal litore del mare apartene a Ukraina e li ostal e nordal litore a Russia. Per su militari agressiones Russia in li annu 2014 e 2022 prova controllar li tot Mare de Azov.

## Cités
Li cités Berdiansk, Mariupol, Taganrog, Yeysk e Rostov che Don.
Regiment Azov

**Regiment Azov** (ukrainian: Окремий загін спеціального призначення «Азов») es un de pluri para-militari gruppes de voluntario in li conflict con Russia. Li Regiment Azov esset fundat li 14-im de may 2014 del dextri politicos. Li ideologie del organisation es nationalist ukrainian.

Li paramilitari gruppe esset format de fanaticos del football-club FC Metalist Kharkiv.

Russia acusa li Regiment Azov esser un fashist organisation quel es responsabil por mult crímines. Li Regiment Azov usa controversi simboles quel simila nationalsocialist simboles.

Li Regiment Azov devenit in novembre 2014 parte del oficial National Guardie de Ukraina. Li oficial nómine es nu *Section por special operationes Azov* (Ukrainian: Окремий загін спеціального призначення). In junio 2014 li Regiment Azov liberat Mariupol quel esset conquestat del russ separatistes. Li Regiment Azov anc combatte in li Invasion de Russia in Ukraina 2022 contra li armé de Russia.

* Commandante: Denys Prokopenko
* Chef del stabe: Ihor Klymenko

Li Regiment Azov have centrales in Mariupol, Berdiansk e Kiev.
Marlon Brando

**Marlon Brando jr** esset un famosi actor de filmes de USA. Il nascet li  3-im de april 1924 in Omaha, Nebraska e morit li 1-im de julí 2004 in Los Angeles, California. Marlon Brando esset anc activ quam director de filmes e activist.

Marlon Brando esset sepvez nominat por li Oscar-premie e ganiat it duvez 1955 e 1973, ma il refusat acceptar li premie 1973.

Marlon Brando anc ludet in li filmes The Godfather 1972 e Apocalypse Now 1979, queles esset directet de Francis Ford Coppola. 

Marlon Brando esset activ quam actor inter 1944 til su morte in li annu 2004. Il studiat acter in New York.

Marlon Brando esset trivez maritat e havet 11 infantes.

## Filmes (Selection)
Li max famosi filmes in queles Marlon Brandon actet esset:

*  1951 A Streetcar Named Desire
*  1952 Viva Zapata 
*  1953 Julius Caesar 
*  1953 The wild one 
*  1954 On the Waterfront
*  1958 The young lions 
*  1960 The fugitive kind 
*  1962 Mutiny on the Bounty 
*  1967 The countess from Hong Kong 
*  1971 The Godfather
*  1972 Ultimo tango a Parigi
*  1978 Superman
*  1979 Apocalypse Now
Anastasia Gubanova

**Anastasia Vitalyevna Gubanova ** (russ: Анастасия Витальевна Губанова, georgian: ანასტასია გუბანოვა) es un sportista de patinage artistic de Russia, qui starta desde li annu 2021 por Georgia. Ella nascet li 2-im de decembre 2002 in Tolyatti, Districte Samara in Russia e recivet in li annu 2021 li civitá de Georgia.

Anastasia Gubanova aprendet patinar in li annu 2005 e fat su unesim competition in li annu 2013. Desde li seson 2018/2019 ella partiprende in international competitiones por féminas. In li annu 2020 Gubanova finit li championatu de Russia ye li 10-im rang. In li annu 2021 ella anunciat que ella va continuar su cariera por Georgia.

Anastasia Gubanova victet in li annu 2021 li international competition 2021 CS Golden Spin de Zagreb. In li Championatu mundal de patinage artistic 2022 in Montpellier ella finit ye li rang 6. 

In li annu 2023 Anastasia Gubanova devenit champion europan in Patinage artistic in Espoo (Finland) e in li championatu europan de Patinage artistic 2024 in Kaunas ella finit ye li rang 2.

In li annu 2024 Anastasia Gubanova finit in li championatu mundal de Patinage artistic in Montréal (Canada) ye li rang 13.

In li annu 2026 Anastasia Gubanova finit in li Olimpic Ludes de hiverne 2026 in li competition del singul de féminas e in li competition de equipes ye li rang 9.

Anastasia Gubanova es 1,58 metres alt.
Jennifer Carpenter

**Jennifer Leann Carpenter** es un actoressa de television e de cinema de USA. Ella nascet li 7-im de decembre 1979 in Louisville, Kentucky (USA) e ella devenit per li titul-rol de *Emily Rose* in li horror-film The Exorcism of Emily Rose in li annu 2005. 

Jennifer Carpenter anc ludet li cardinal rol in horror-film *Quarantine* e ella esset tre successosi in li misterie-serie de television Dexter  2006 til 2013 e  2021 til 2002 quam *Debra Morgan*.

Jennifer Carpenter es activ quam actoressa desde li annu 1998. Ella es maritat por li duesim vez con musico Seth Avett desde li annnu 2016 e esset maritat inter 2008 e 2011 con li actor Michael C. Hall, qui anc ludet in li serie de television Dexter. II li serie Dexter Jennifer Carpenter ludet li sestra de Michael C. Hall. Ella have un infante con su duesim marito Seth Avett.
Sandra Toft

**Sandra Toft** es un handball-lusora de Dania. Ella nascet li  18-im de octobre 1989 in Gribskov (Dania) e esset electet quam mult bon handball-lusora del munde in li annu 2021. Sandra Toft lude quam gol-gardera.

Desde li annu 2008 Sandra Toft lude por li national representation de Dania in li handball por féminas. Til 21-im decembre 2021 ella ludet 149 vez po li national representation de Dania in li handball por féminas.

## Clubs
* Team Helsinge
* til 2007 Virum Sorgenfri 2002
* 2007–2014	Team Tvis Holstebro
* 2014–2017	Larvik HK (Norvegia)
* 2017–2019	Team Esbjerg
* 2019–2022 Brest Bretagne Handball (Francia)
* 2022- Győri ETO KC (Hungaria)

## Successes
* 2021 Handball-lusora del annu 2021 del munde.
* EHF-Bocale 2013
* Champion de Norvegia 2015, 2016 e 2017
* Norgesmesterskap 2014, 2015 e 2016
* 2019 Champion de Dania
* 2017 Bocale de Dania
* 2021 Champion de Francia
* 2006 Champion del munde sub 18 annus
* 2007 Europan champion sub 19 annus
Al Rayyan

**Al Rayyan** (arab:الريان) es un cité de Quatar. Li cité es situat proxim del cité capital Doha e apartene al municipie Al Rayyan. 

Al Rayyan have 589.531 (2015) habitantes e un area de 11,9 quadrat-kilometres.

In Al Rayyan es situat li Ahmed bin Ali Stadion in quel anc ludes del Footbal Championatu mundal 2022 va evenir.
Mia-Sophie Ballauf

**Mia-Sophie Ballauf** es un yun actoressa de television e de cinema de [Germania]]. Ella nascet in li annu 2007 in München (Germania) e ludet in li german serie de television *Die Bergretter* inter 2017 e 2021 li rol de *Mia Steiner*.

## Filmografie
*Selection*
* 2017: Die Chefin (Serie de television)
* 2017–2021: Die Bergretter (Serie de television)
* 2019: Immenhof – Das Abenteuer eines Sommers
Elliot Page

**Elliot Page**, nascet quam Ellen Grace Philpotts-Page, es un actor de television e de cinema de Canada. Ella es nascet quam fémina, ma declarat que ella es transsexual e declarat se in li decembre 2020 quam mann e changeat su nómine de Ellen Page a Elliot Page.

Ella nascet li 21-im de februar 1987 in Halifax (Canada) e ella devenit conosset per li rol de *Juno* in li film Juno. Elliot Page ludet li féminin cardinal rol in horror-film The Cured in li annu 2018.

Elliot Page es activ quam actor desde li annu 1997. Inter 2018 e 2021 Elliot Page esset maritat con Emma Portner.
Vahagn Khachaturyan

**Vahagn Garniki Khachaturyan** (ԱՎահագն Գառնիկի Խաչատուրյան) es un politico de Armenia. Il nascet li 26-im de julí 1959 in Sisian e es desde li 13-im de marte 2022 presidente de Armenia. Il ne es plu membre de un political partise, ma esset inter 2013 e 2022 membre del National Congress de Armenia.

## Personal e professional vive
Vahagn Khachaturyan studiat economie in Yerevan. Inter 1982 e 1989 il laborat por li firma HrazdanMash e inter 1989 e 1992 il esset director del fabrica Mars.

Vahagn Khachaturyan es maritat con Anahit Minasyan e li cuple have du infantes.

## Political cariera
* 1992-1996 Borgomastro de Yerevan.
* 1995-1999 Membre del parlament de Armenia
* 1996-1998 Vahagn Khachaturyan esset consilero del presidente Levon Ter-Petrosyan
* 2002 Vice-presidente del Centre por political scientie, yure e economic resercha
* 2013-2022 Membre del partise National Congress de Armenia.
* 2021-2022 Vahagn Khachaturyan esset ministre por li industrie de alt tecnoligie in li guvernament de Nikol Pashinyan.
* 2022 Li parlament de Armenia electet Vahagn Khachaturyan li 3-im de marte 2022 in li duesim rond al presidente de Armenia. Li centrist partise Civil Contrate ha proposit le quam candidate.
Khalil Gibran

**Khalil Gibran** (arab:  جبران خليل جبران) esset un poet, pictor e filosof de Libano e USA. Il nascet li  6-im de januar 1883 in Bsharri in li nord de Libano e morit 10-im de april 1931 in New York.

## Vive
Khalil Gibran emigrat con su matre, sestras e mi-fratres de Libano a USA. Pos su retorn in li annu 1897 il studiat in Libano arte, francesi, arab e arab litteratura. Khalil Gibran retornat via Paris a Boston in li annu 1899. In li annu 1904 il havat su unesim successes quam pictor. In li annu 1908 Khalil Gibran comensat studiar in Paris arte e europan litteratura. In li annu 1912 il translocat a USA e comensat publicar romanes.

Khalil Gibran apartenet al cristan Eclesia de Maronites. Il morit li 10-im de april 1931 pro cancere de hépate.

## Ovres
Til li annu 1918 Khalil Gibran scrit su romanes in arab, ma desde li annu 1918 il scrit in anglesi. Li maxim famosi libres de Khalil Gibran esset li roman *The Madman* (Li Lunatico), quel esset publicat in li annu 1918 e su roman *The Prohet* (Li Profete), quel esset publicat in li annu 1923. 

Li ovre de Khalil Gibran es egardat quam ligament inter li filosofie del oriente quam li sufisme e li cristan filosofie.

* 1905 *The Music*.
* 1908 *Spirits Rebellious*.
* 1912 *The Broken Wings*.
* 1914 *A Tear and A Smile*.
* 1918 *The procession*.
* 1918 *The Madman*.
* 1920 *The Forerunner*.
* 1923 *The Prophet*.
* 1926 *Sand and Foam*.
* 1928 *Jesus, the Son of Man*.
* 1931 *The Earth Gods*.
* 1932 *The Wanderer*.
* 1933 *The Garden of the Prophet*.
* 1933 *Lazarus and his Beloved*.
* 1947 *Secrets of the Heart*.

## Khalil Gibran in Interlingue
In li annu 2024 Dorlota Burdon traductet li ovre *The Madman* sub li titul *Li Lunatico* a Interlingue 

## Referenties
Niklas Luhmann

**Niklas Luhmann** esset un famosi sociologo de Germania. Il nascet li 8-im de decembre 1927 in Lüneburg e morit li 6-im de novembre 1998 in Oerlinghausen. 

Niklas Luhmann es egardat quam max important german representante del teorie del sistema in li sociologie e su teorie del sistemas apartene al classicos del sociologie del 20-im secul. 

Niklas Luhmann studiat inter 1946 e 1949 jurisprudentie in Freiburg im Breisgau. Il laborat quam oficiario del administration in Lüneburg. Luhmann studiat in Münster sociologie e fat su doctoratu in Speyer. Niklas Luhmann devenit in li annu 1968 professor de sociologie al universitá de Bielefeld.

Niklas Luhmann maritat in li annu 1960 Ursula von Walter. Li cuple havet du filios. Su marita morit in li annu 1977.

Li libres de Luhmann crea un general teorie del societá. Il examinat scientificmen social micro-sistemas quam relationes de amore e social macro-sistemas quam political sistemas e juridic sistemas.
Andreas Dorau

**Andreas Dorau** es un musico de Germania. Il nascet li 19-im de januar 1964 e habita en Hamburg. Andreas Dorau fa avanguardic pop-musico. Li max grand successe de Andreas Dorau esset in li annu 1981 li canzon Fred vom Jupiter, quel apartene al Neue Deutsche Welle. In Francia li canzon Girls in love esset tre successosi in li annu 1997.

Andreas Dorau studiat in München al alt-scola por film e television. Il anc composit musico por filmes.

## Discografie
### Albumes
* 1981: *Blumen und Narzissen*
* 1983: *Die Doraus und die Marinas geben offenherzige Antworten auf brennende Fragen*
* 1988: *Demokratie*
* 1992: *Ärger mit der Unsterblichkeit*
* 1994: *Neu!*
* 1997: *70 Minuten Musik ungeklärter Herkunft*
* 2005: *Ich bin der eine von uns beiden*
* 2011: *Todesmelodien*
* 2014: *Aus der Bibliothèque*
* 2017: *Die Liebe und der Ärger der Anderen*
* 2018: *Koenig der Moewen* (con Gereon Klug)
* 2019: *Das Wesentliche*

### Compilationes
* 1995: *Ernte* (Best of Atatak Releases)
* 1995: *Was ist N.E.U.* (Remixe)
* 1995: *Elektronik gegen Härte* (Mixtape)
* 2014: *Hauptsache Ich* (Best Of)

### Singules e EPs
* 1981: *Der lachende Papst*
* 1981: *Lokomotivführer*
* 1981: *[[Fred vom Jupiter]]* (Die Doraus & die Marinas)
* 1982: *Kleines Stubenmädchen* (Die Doraus & die Marinas)
* 1983: *Die Welt ist schlecht* (Die Doraus & die Marinas)
* 1985: *[[Guten Morgen Hose]]*, EP con Holger Hiller (Ata Tak)
* 1988: *Demokratie*
* 1994: *Stoned Faces Don’t Lie*
* 1995: *Das Telefon sagt Du*
* 1995: *Die Sonne scheint*
* 1996: *Girls in Love*
* 1997: *So ist das nun mal*
* 1998: *Die Menschen sind kalt*
* 1998: *Was zu sagen war* (con Justus Köhncke)
* 2004: *Durch die Nacht* (conJustus Köhncke)
* 2005: *Straße der Träume*
* 2005: *Kein Liebeslied* (con Alexandra Prince)
* 2005: *Weihnachten im Wald*
* 2005: *40 Frauen*
* 2006: *Wir sind keine Freunde* (con Alexandra Prince)
* 2011: *Größenwahn*
* 2011: *Stimmen in der Nacht*
* 2014: *Flaschenpfand *
* 2014: *Zwei Remixe zum Fünfzigsten*
* 2014: *Ossi mit Schwan*
* 2018: *Feelingsgefühle*
* 2019: *Nein*
* 2019: *Naiv*
* 2019: *Identität*
* 2019: *Unsichtbare Tänzer*
Nikos Dendias

**Nikolaos "Nikos" Dendias** (grec: Νικόλαος Δένδιας) es un politico de Grecia. Il nascet in li 7-im de octobre 1959 in Corfu e es desde li 9-im de julí 2019 ministre por externi aferes de Grecia in li guvernament de Kyriakos Mitsotakis. Nikos Dendias es membre del conservativ partise Nova Democratie.

## Personal e professional vive
Nikos Dendias studiat jurisprudentie in Athina e London. Il laborat quam avocate.

## Political cariera
* 1978 Nikos Dendias devenit membre del del conservativ partise Nova Democratie.
* 2004 Nikos Dendias es electet por li unesim vez in li parlament de Grecia.
* 2009 Ministre de justicie de Grecia.
* 2012-2014 Ministre por public órdine e protection del cives de Grecia.
* 2014 Ministre por developament e competition de Grecia.
* 2014-2015 Ministre por defense de Grecia.
* 2019 Nikos Dendias devenit ministre por externi aferes de Grecia in li guvernament de Kyriakos Mitsotakis.
Tilda Swinton

**Tilda Swinton**, con plen Katherine Matilda Swinton es un actoressa de cinemá e television de Scotia (Reyatu Unit). Ella nascet li  5-im de novembre 1960 in London (Anglia), ma origina de un nobli familie de Scotia.

Tilda Swinton studiat social scienties e political scientie al Universitá de Cambridge. Ella es desde li annu 1984 activ actoressa.

Tilda Swinton ganiat mult international premies quam actoressa. Ella ludet in mult índependent filmes, ma anc in filmes quam The Beach (2000) con Leonardo DiCaprio e Vanilla Sky (2001) con Tom Cruise e Constantine (Film) con Keanu Reeves.